uzivanie vitaminov
Dobrý deň. Chcela by som sa spýtať ako môžem kombinovať a rozdeliť dané vitamíny: b-komplex, magnerot, kyselina listová, vitamín c, omega3 mastné kyseliny s vitamínom D. Vopred ďakujem za odpoveď.
Dobrý deň,
ďakujeme za Vašu otázku.
Medzi výživovými doplnkami s obsahom B-komplexu, vitamínu C, kyseliny listovej, vitamínu D, omega-3 mastných kyslín a liekom Magnerot nebolo pozorované klinicky významné vzájomné ovplyvnenie účinku. Uvedená kombinácia sa javí byť bezpečná bez ohľadu na to, v ktorú dennú dobu sa užívajú, preto je možné ich užívanie podľa osobných preferencií.  Vzhľadom na to, že výživové doplnky nepodliehajú klinickému skúšaniu, prípadné interakcie nemuseli byť zachytené.
Keďže popisujete užívanie samotnej kyseliny listovej aj B-komplexu, je potrebné brať ohľad na denné odporúčané dávky kyseliny listovej, ak je súčasťou aj B-komplexu.
Prajem pekný zvyšok dňa.
S pozdravom
PharmDr. Veronika Kiabová